钦定古今图书集成/明伦汇编/氏族典/第027卷 > 《廖用贤尚友录》 > 熊鼎
## 钦定古今图书集成/明伦汇编/氏族典/第027卷 > 《廖用贤尚友录》 > 熊鼎

按《江西通志》：“鼎字伯颖，临川人。明兵下抚州，总兵邓
愈礼为参赞。丙午，召除中书考功博士，预议大礼，改
太常博士。命编集经史事类，录数十条进上，以字呼
之曰‘伯颖。出为浙江佥事，复除山东。上谓朝臣曰：‘闻
熊伯颖在山东待武臣甚有制驭，为政不失大体’。召
为翰林院学士，俄除岐宁卫经历，疏言西戎动静。明’”
年召还，至西凉，岐宁卫指挥朵儿巴谋叛，遂被害。事
闻，录其子具瞻为大理评事。